b'\n_START_ARTICLE_\nSergej Prudovski\n_START_PARAGRAPH_\nSergej Prudovski, ruski povjesni\xc4\x8dar, istra\xc5\xbeiva\xc4\x8d sovjetskih radnih logora gulaga._NEWLINE_Otkrio je zata\xc5\xa1kavanje zlo\xc4\x8dina po\xc4\x8dinjenih za vrijeme sovjetskog re\xc5\xbeima, napose pod Staljinovim vodstvom, koje je provodila sama dr\xc5\xbeava Rusija putem policijskih i obavje\xc5\xa1tajnih slu\xc5\xbebi na primjeru uni\xc5\xa1tavanja registracijskih kartica s osobnim podacima zato\xc4\x8denika gulaga u podru\xc4\x8dju Magadan. Nakon \xc5\xa1to je Prudovski o tome obavijestio moskvoski Muzej povijesti gulaga, muzej se obratio Vije\xc4\x87u za ljudska prava pri Kremlju, \xc4\x8diji je predsjednik Mihail Fedotov kazao da se radi o \xe2\x80\x9cbarbarskom\xe2\x80\x9d \xc4\x8dinu._NEWLINE_Istra\xc5\xbeuju\xc4\x87i sudbinu svoga djeda Stjepana Kuznjecova, uhi\xc4\x87enog i osu\xc4\x91enog kao japanskog \xc5\xa1pijuna, otkrio je imena jo\xc5\xa1 1.700 ljudi uhi\xc4\x87enih i osu\xc4\x91enih zbog sli\xc4\x8dnih razloga s njegovim djedom zbog tzv. Slu\xc4\x8daja "Harbin", koji se odnosi na progone Kineza, povratnika na rusko tlo, od sovjetskih vlasti. Prona\xc5\xa1ao je i popis od 475 progonjenih osoba, \xc4\x8dija se imena nisu nalazila u slu\xc5\xbebenim povijesnim dokumentacijama. _NEWLINE_Istra\xc5\xbeivao je i izvr\xc5\xa1itelje naloga pogubljenja zatvorenika, \xc4\x8dasnike iz redova FSB-a Illariona Wolfsona, Ivana Sorokina i Arkadija Postela, koji su odobravali smrtne kazne zatvorenicima i potvr\xc4\x91ivali ih vlastoru\xc4\x8dnim potpisima. Nakon \xc5\xa1to je na sudu u Moskvi odbijena njegova \xc5\xbealba zbog uskra\xc4\x87ivanja informacija iz FSB-ove pismohrane o zapisima pogubljenja NKVD-a, Prudovski je tu\xc5\xbeio FSB na Vrhovnom sudu Rusije zbog zata\xc5\xa1kavanja informacija i odbijanja pristupa pismohrani unato\xc4\x8d \xc4\x8dinjenici da je sa sadr\xc5\xbeaja skinuta oznaka tajnosti._NEWLINE_Sura\xc4\x91uje s moskovskim Muzejom povijesti gulaga.'